ai4bharat/Pralekha huggingface dataset:
பிரதமர் அலுவலகம்
டிஜிட்டல் ஜோதியில் நமது சுதந்திரப் போராட்ட வீரர்களுக்கு மரியாதை செலுத்துமாறு மக்களை பிரதமர் கேட்டுக்கொண்டுள்ளார்
விடுதலையின் அமிர்தப்பெருவிழாவை வலுப்படுத்த, டிஜிட்டல் ஜோதியில் நமது சுதந்திரப் போராட்ட வீரர்களுக்கு செலுத்தும் மரியாதையைப் பகிர்ந்து கொள்ளுமாறு மக்களை பிரதமர் திரு நரேந்திர மோடி வலியுறுத்தியுள்ளார்.
பிரதமர் வெளியிட்டுள்ள டுவிட்டர் பதிவுகளில் கூறியிருப்பதாவது;
"நமது சுதந்திரப் போராட்ட வீரர்களுக்கு சிறப்பான அஞ்சலி!
டிஜிட்டல் ஜோதி தொழில்நுட்பத்தைப் பயன்படுத்துகிறது . நமது சுதந்திரப் போராட்ட வீரர்களுக்கு இதயப்பூர்வமான நன்றியை தெரிவிக்க உங்களை அனுமதிக்கிறது."
"தில்லியில் உள்ள மத்திய பூங்காவில் ஸ்கை பீம் விளக்கு நிறுவப்பட்டுள்ளது. செலுத்தப்படும் ஒவ்வொரு அஞ்சலியும் டிஜிட்டல் ஜோதியின் ஒளியை பரவச் செய்யும். இந்த தனித்துவமான முயற்சியில் பங்கேற்று விடுதலையின் அமிர்தப்பெருவிழாவை வலுப்படுத்துங்கள்."
சுகாதாரம் மற்றும் குடும்ப நலத்துறை அமைச்சகம்
இதுவரை 2,24,301 பயனாளிகளுக்கு கொவிட்-19 தடுப்பூசி வழங்கப்பட்டுள்ளது
கொவிட்-19 தடுப்பூசித் திட்டத்தின் முதல் நாளன்று இந்தியாவில் அதிக எண்ணிக்கையிலான மருத்துவ பணியாளர்களுக்கு தடுப்பூசி வழங்கப்பட்டது. இன்று வரை 2,24,301 பயனாளிகளுக்கு தடுப்பூசி அளிக்கப்பட்டுள்ளது.
தேசிய அளவிலான மிகப்பெரும் தடுப்பூசி திட்டத்தின் இரண்டாம் நாளில் 6 மாநிலங்களில்  மொத்தம் 553 பிரிவுகளில் தமிழகத்தில் 165, ஆந்திரப் பிரதேசத்தில் 308, அருணாச்சல பிரதேசத்தில் 14, கர்நாடகாவில் 64, மணிப்பூர், கேரளாவில் தலா 1) 17,072 பயனாளிகளுக்கு தடுப்பூசிகள் வழங்கப்பட்டன.
ஜனவரி 16 மற்றும் 17-ஆம் தேதிகளில் தடுப்பூசி எடுத்துக்கொண்ட பிறகு 447 பேருக்கு சிறிய உடல் உபாதைகள் ஏற்பட்டன. இவர்களின் மூவர் மருத்துவமனைகளில் சேர்க்கப்பட்டனர். அவர்களில் ஒருவர் தில்லியின் வடக்கு ரயில்வே மருத்துவமனையிலிருந்து 24 மணி நேரத்தில் குணமடைந்து வீடு திரும்பினார். மற்றொருவர் தில்லி எய்ம்ஸ் மருத்துவமனையில் சிகிச்சை பெற்று குணமடைந்தார். ரிஷிகேஷ் எய்ம்ஸ் மருத்துவமனையில் சிகிச்சை பெறுபவர் தொடர்ந்து கண்காணிக்கப்பட்டு வருகிறார். பெரும்பாலோனோருக்கு காய்ச்சல், தலைவலி, குமட்டல் போன்ற சிறிய உடல் உபாதைகள் ஏற்பட்டன.
தடுப்பூசித் திட்டத்தின் செயல்பாடு, எதிர்நோக்கும் பிரச்சினைகள், அவற்றிற்கான தீர்வுகள் குறித்து அனைத்து மாநிலங்கள்/ யூனியன் பிரதேசங்களுடன் ஆலோசனைக் கூட்டம் இன்று நடைபெற்றது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1689457
------
(Visitor Counter : 261
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 180.13 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 38,069 கொவிட் சிகிச்சை பெறுபவர்கள் 0.09%ஆக உள்ளனர்.
குணமடைந்தோர் விகிதம் தற்போது 98.71%சதவீதம்
கடந்த 24 மணி நேரத்தில் 5,559 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,37,072 என அதிகரித்துள்ளது.
கடந்த 24 மணி நேரத்தில் 3,116 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.41 சதவீதம் ஆகும்
வாராந்திர பாதிப்பு விகிதம் 0.50 சதவீதம் ஆகும்
இதுவரை மொத்தம் 77.85 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 7,61,737 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805460
தகவல் மற்றும் ஒலிபரப்பு அமைச்சகம்
படத்தொகுப்பின் நுணுக்கங்கள் பற்றி புகழ்பெற்ற திரைப்பட எடிட்டர் ஸ்ரீகர் பிரசாத் பகிர்ந்து கொள்கிறார்
புகழ்பெற்ற திரைப்பட படத்தொகுப்பாளர் ஏ ஸ்ரீகர் பிரசாத், இன்று கோவாவில் 53 வது இந்திய சர்வதேச திரைப்படவிழாவின் மாஸ்டர் கிளாஸ் நிகழ்ச்சியில், திரைப்படப் படத்தொகுப்பின் நுணுக்கங்களைப் பற்றிய முக்கிய அம்சங்களைப் பகிர்ந்து கொண்டார்.
திரைப்பட இயக்குநர்கள் பார்வையாளர்களை நன்கு அறிந்திருக்க வேண்டும், அவர்களது விருப்பங்களை நன்கு உணர்ந்திருக்க வேண்டும் என்று அவர் அறிவுறுத்தினார். பார்வையாளர்களை நன்கு அறியும் இலக்கை அடைவது படத்தின் வெற்றியை உறுதிப்படுத்த உதவுகிறது.
படங்களில் காணப்படும் மிகைப்படுத்தல்கள் பற்றி பேசிய பிரசாத், படம் மற்றும் நடிகர்களைப் பொறுத்து மிகைப்படுத்தலின் அளவு மாறுபடும் என்று கூறினார். ‘ஸ்டார் படங்களில், ரசிகர்களை மகிழ்விக்கும் தருணங்களை பெரிதுபடுத்துகிறோம் என்றார்.
தனது திரைப்பட அனுபவத்தைப் பற்றிக் கூறிய ஸ்ரீகர் பிரசாத், ஒவ்வொரு அனுபவமும் இன்னொரு அனுபவத்திற்கு இட்டுச் செல்கிறது என்றார். என்ன செய்ய வேண்டும், என்ன செய்யக்கூடாது என்று அனுபவம் கற்றுக்கொடுக்கிறது. ஒவ்வொரு முறையும் இது ஒரு கற்றல் அனுபவமாக இருக்க வேண்டும். இது முடியாது போலிருக்கிறது என்று கை விட்டு விடுவது மிகவும் எளிதானது. ஆனால் இலக்கை நோக்கி உழைத்து அதை அடைவது மிகவும் சவாலானது என்று அவர் கூறினார்.
இளம் திரைப்பட இயக்குநர்கள் எடிட்டிங் மேஜையில் அமரும் வரையில் படத்தின் ஒரு காட்சியை வெட்டுவது என்பதை கற்பனை செய்து பார்க்க முடியாது. பல இயக்குனர்களுக்கு எடிட்டிங் அறை அனுபவம் இல்லை. முன்னதாக, திரைப்பட இயக்குநர்கள் தங்கள் இயக்கத்தை சிறப்பாகச் செய்ய அந்த அனுபவத்தைப் பெறுவது கட்டாயமாக இருந்தது. இப்போது, படம் எடிட்டிங் அறைக்கு வருவதற்கு முன்பே பல மென்பொருள்களின் உதவியுடன் இன்னும் அதிகமாகத் திருத்தப்படுவதற்கான வாய்ப்பு உள்ளது, ஆனால் சரியான விஷயத்தைப் பெறுவது கடினமாக உள்ளது என்று தற்போதைய நிலையை அவர் விளக்கினார்.
படத்தின் வெற்றிக்கும், சிறப்புக்கும் படத்தொகுப்பு மிகவும் முக்கியமானது என்று கூறிய பிரசாத், சில அமைதியான காட்சிகள் தாக்கத்தை ஏற்படுத்துவதும், பின்னணி இசையுடன், வேறு உணர்ச்சியை ஏற்படுத்துவதும் உண்டு என்றார்.
பாடல்களை படமாக்கும்போது எதை மனதில் கொள்ள வேண்டும் என்ற பார்வையாளர்களின் கேள்விக்கு பதிலளித்த அவர், 'பாடல்கள் எப்போதுமே திரைப்பட வரலாற்றின் ஒரு பகுதியாகும், மேலும் இது காட்சி உயர்வைக் கொடுக்கப் பயன்படுகிறது. முன்பெல்லாம் பாடல் வரிகள் கதையின் ஒரு பகுதியாக பயன்படுத்தப்பட்டு வந்த நிலையில், இப்போது நிலைமை மாறி படத்தின் பாடல்களின் எண்ணிக்கை படிப்படியாகக் குறைந்துவிட்டது’ என்றார்.
கிளைமாக்ஸ் படத்தின் உச்சக்கட்ட காட்சிக்கான செயல்முறை குறித்த கேள்விக்கு பதிலளித்த ஸ்ரீகர் பிரசாத், 'கிளைமாக்ஸ் கதையின் உச்சத்தை அடைவதற்கான ஒரு பெரிய பங்கை வகிக்கிறது. க்ளைமாக்ஸ் சரியில்லை என்றால் படம் முழுமையடையாது. துரதிர்ஷ்டவசமாக இந்திய சினிமாவில், இரண்டு கிளைமாக்ஸ்கள் உள்ளன, ஒன்று இடைவேளையில் மற்றொன்று இறுதியில். சில சமயங்களில் முதல் பாதி இரண்டாம் பாதியை விட சிறப்பாக இருக்கும். க்ளைமாக்ஸ் என்பது படத்தின் கடைசிக் காட்சி என்பதால் பார்வையாளர்கள் அதற்கு முக்கியத்துவம் அளிக்கின்றனர்’ என்று கூறினார்.
PIB Headquarters
வேலூர், கடலூர், விழுப்புரம் மற்றும் திருவண்ணாமலையில் பாஸ்போர்ட் சிறப்பு முகாம்
சென்னையில் உள்ள மண்டல பாஸ்போர்ட் அலுவலகம் சனிக்கிழமை  அன்று சிறப்பு பாஸ்போர்ட் முகாமை வேலூர், கடலூர், விழுப்புரம் மற்றும் திருவண்ணாமலையில் உள்ள அஞ்சலக பாஸ்போர்ட் சேவை மையத்தில் நடத்துகிறது. பொதுமக்களின் தேவையை நிறைவேற்றவும் அடிக்கடி பயணம் மேற்கொள்வோர் கால நீடிப்பு செய்வதற்கு நேரம் ஒதுக்கக் கோருவதில் சிரமங்களைத் தவிர்த்து விண்ணப்பங்கள் அளிப்பதற்கும் இந்த முகாம் நடத்தப்படுகிறது.
வேலூர், கடலூர், விழுப்புரம் மற்றும் திருவண்ணாமலையில் உள்ள அஞ்சலக பாஸ்போர்ட் சேவை மையம்  சனிக்கிழமை அன்று மற்ற பணி நாட்களைப் போல செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 270 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாமில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தின் மூலம் பதிவு செய்து ஏ.ஆர்.என்.  உருவாக்கி இணையதளத்தின் வழியே உரிய கட்டணத்தைச் செலுத்தி பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள் பார்வை நேரம் மற்றும் ஏ.ஆர்.என். விவரங்களை அச்சிட்ட வடிவத்தில் வேலூர் அஞ்சலக பாஸ்போர்ட் சேவை மையத்திற்குக் கொண்டு வர வேண்டும். தேவையான ஆவணங்களின் மூலங்களையும் சுயசான்று அளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான வகையிலான விண்ணப்பங்கள் மட்டுமே ஏற்றுக் கொள்ளப்படும்.
05.05.2018 சனிக்கிழமை அன்று நடைபெறும் முகாமிற்கான சந்திப்பு நேர ஒதுக்கீடு 02.05.2018  அன்று பிற்பகல் 2.30 மணிக்கு தொடங்கும் முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்படமாட்டாது.
சுகாதாரம் மற்றும் குடும்ப நலத்துறை அமைச்சகம்
பேறுகால  இறப்பு விகிதத்தை 2030-ஆம் ஆண்டுக்குள் ஒரு லட்சம் குழந்தை பிறப்புக்கு 70 பேர் என்ற நீடித்த வளர்ச்சிக்கான இலக்குகளை எட்டும் நிலையில் இந்தியா உள்ளது நீடித்த இலக்கை ஏற்கனவே எட்டிய தமிழகம்
இந்திய தலைமைப் பதிவாளர் வெளியிட்டுள்ள பேறுகால இறப்பு விகிதம் குறித்த சிறப்பு செய்திக் குறிப்பின்படி, குறிப்பிடத்தக்க சாதனையாக, இந்தியாவில் பேறுகால இறப்பு விகிதம் 10 புள்ளிகள் குறைந்துள்ளது.
2016-18-ல் 113-ஆக இருந்த இந்த விகிதம் 2017-19-ல் 103  ஆக குறைந்துள்ளது.
பேறுகால இறப்பு விகிதத்தைப் பொறுத்தவரை இந்தியாவில் முன்னேற்றகரமான முறையில், 2014-16-ல் 130, 2015-17-ல் 122, 2016-18-ல் 113 மற்றும் 2017-19-ல் 103 என குறைந்து வருகிறது.
கேரளா, மகாராஷ்ட்ரா மற்றும் உத்தரப்பிரதேசம் மாநிலங்களில் குறிப்பிடத்தக்க அளவாக 15 சதவீதம் அளவுக்கு குறைந்துள்ளது. அத்துடன் தமிழ்நாடு, கேரளா, ஆந்திரா, தெலங்கானா, மகாராஷ்ட்ரா, குஜராத் மற்றும் ஜார்க்கண்ட்ஆகிய 7 மாநிலங்கள் நீடித்த வளர்ச்சிக்கான இலக்கை ஏற்கனவே எட்டிவிட்டன. குறிப்பாக தமிழ்நாட்டில், பேறுகால இறப்பு விகிதம், ஒரு லட்சம் பிரசவங்களுக்கு 58 என்ற அளவில் குறைந்துள்ளது.
பி்ரசவகால இறப்பு விகிதங்களைக் குறைக்க ஏற்கனவே, பிரதமரின் பேறுகால பாதுகாப்புத் திட்டம், பிரதமரின் மாத்ரு வந்தனா திட்டம், ரத்த சோகை இல்லாத இந்தியா, ஜனனி சுரக்சா யோஜனா, ஊட்டச்சத்து இயக்கம் உள்ளிட்ட பல்வேறு திட்டங்களால் மத்திய அரசால் செயல்படுத்தப்பட்டு வருவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805731
-----
(Visitor Counter : 483
நுகர்வோர் நலன், உணவு மற்றும் பொது விநியோகம் அமைச்சகம்
மத்திய அரசின் தளத்தில் 11,000 பங்குதாரர்கள் பருப்பு வகைகளின் இருப்பை அறிவித்தனர்
நுகர்வோர் விவகாரங்கள் துறையின் அதிகாரபூர்வமான தளத்தில் செப்டம்பர் 20, 2021 நிலவரப்படி11635 பங்குதாரர்கள் தங்களிடம் 3097694.42 மெட்ரிக் டன் பருப்பு வகைகள் இருப்பு இருப்பதாக பதிவு செய்துள்ளனர்.
நுகர்வோர் விவகாரங்கள், உணவு மற்றும் பொது விநியோகத் துறை அமைச்சகத்தின் கீழ் செயல்படும் நுகர்வோர் விவகாரங்கள் துறை 22 அத்தியாவசிய உணவுப் பொருட்களின் சில்லறை மற்றும் மொத்த விலையை கண்காணித்து வருகிறது. கள்ளச் சந்தையைத் தடுப்பது, ஏற்றுமதிகளுக்கு கட்டுப்பாடு விதித்து அதன்மூலம் பொருட்களின் இருப்பை அதிகரித்தல், இறக்குமதிகளை ஊக்குவித்தல், விலை ஏற்றத்தை தடுப்பதற்கான நடவடிக்கைகள் போன்றவற்றை பல்வேறு பயனளிக்கும் கொள்கை முயற்சிகளின் வாயிலாக இந்தப் பணி மேற்கொள்ளப்படுகிறது.
இந்த நிலையில் திறந்த வெளி சந்தையில் இருப்பில் உள்ள பருப்பு வகைகளின் அளவு குறித்த தரவை பெறுவது அவசியமானது. இதையடுத்து மத்திய நுகர்வோர் விவகாரங்கள், உணவு மற்றும் பொது விநியோக அமைச்சர் திரு பியூஷ் கோயலின் அனுமதி பெற்று அனைத்து பங்குதாரர்களை ஊக்குவிக்கும் வகையில் அவர்கள் கையிருப்பில் உள்ள பொருட்களின் தகவல்களை இணையதளத்தில் இந்தத் துறை பதிவு செய்துவருகிறது.
https://fcainfoweb.nic.in/psp என்ற தளத்தை பொதுமக்களும் அணுகலாம். பங்குதாரர்கள் தளத்தில் பதிவு செய்து கொண்டு பயனாளரின் அடையாள பெயர், கடவுச்சொல் ஆகியவற்றை உருவாக்கலாம். இதன்பிறகு தாங்கள் சம்பந்தப்பட்ட தகவல்கள், இருக்கும் இடம் போன்றவற்றை பூர்த்தி செய்து தங்கள் வசம் இருக்கும் பருப்பு வகைகளின் தகவல்களை அதில் பதிவிடலாம். கைவசம் உள்ள சரக்குகளின் தகவல்களை புதுப்பிப்பது பங்குதாரர்களின் பொறுப்பாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759608
பாதுகாப்பு அமைச்சகம்
ககன்சக்தி-2018 ராணுவப் பயிற்சி: சபுவா படைவிமானத் தளத்தில் பாதுகாப்பு அமைச்சர் பார்வையிட்டார்
பாதுகாப்புத் துறை அமைச்சர் திருமதி நிர்மலா சீதாராமன் போர் விமானங்களின் செயல்பாடுகளைக் காணவும் மதிப்பிடவும் அசாமில் உள்ள சபுவா படை விமானத் தளத்திற்கு ஏப்ரல் 19 அன்று வருகை புரிந்தார். அவருடன் விமானப்படை தலைமைத் தளபதி பி.எஸ். தனோவா இருந்தார். அவர்கள் அருணாசலப் பிரதேசம் பசிகாட்டில் உள்ள அதிநவீனப் போர் விமான இறங்குதளத்தைப் பார்வையிட்டனர். அங்கு Su-30 MKI ரகப் போர் விமானங்கள், “சி-17 குளோப்மாஸ்டர்” போர் விமானம் ஆகியவற்றின் செயல்பாடுகளையும், ஹெலிகாப்டர்களில் ராக்கெட் ஏற்றப்படுவதையும் பாதுகாப்பு அமைச்சர் பார்வையிட்டார். பசிகாட் போர் விமான இறங்குதளத்தில் “கருட்” எனப்படும் அதிரடித் தாக்குதல் நடத்தும் போர்விமானங்களின் செயல்பாட்டையும் அமைச்சர் பார்வையிட்டார்.
அதையடுத்து, பாதுகாப்பு அமைச்சர் அருணாசலப் பிரதேசம், டல்லாங் முக் என்ற இடத்தில் விண்ணிலிருந்து தாக்குதல் நடத்தும் Su-30 ரக விமானங்களின் செயல்பாடுகளைப் பார்வையிட்டார். இந்த விமானங்கள் லேசர் உதவியுடனான 1000 பவுண்டு எடையுள்ள குண்டுகள், 1000 பவுண்டு சாதாரணக் குண்டுகள், 100 கிலோ குண்டுகளை வீசும் திறனுள்ளவை. Mi-17 V5 ஹெலிகாப்டர்களின் அதிரடித் தாக்குதல் செயல்பாடுகளையும் பாதுகாப்பு அமைச்சர் பார்த்தார்.
இந்திய விமானப் படையின் ஆற்றல், செயல் வேகம், தயார்நிலைச் செயல்பாட்டை அறிந்துகொள்வதற்காகப் பாதுகாப்பு அமைச்சர் பல்வேறு போர் விமான தளங்களுக்குச் சென்று பார்வையிட்டுவருகிறார்.
ககன்சக்தி-2018 செயல்பாடு இந்திய விமானப் படையின் மிகப் பெரிய செயல்பாடு ஆகும். தற்போது அதன் இரண்டாம் கட்டப் பணி நடைபெற்றுவருகிறது.
----------------
(Visitor Counter : 100
பாதுகாப்பு அமைச்சகம்
அடல் சுரங்கப்பாதை பற்றிய இணையகருத்தரங்கு: பாதுகாப்புத்துறை அமைச்சர் திரு ராஜ்நாத் சிங் தொடக்கம்
இமாச்சல் பிரதேசத்தில் அமைக்கப்பட்ட அடல் சுரங்கப் பாதையின் அனுபவங்களைப் பகிர்ந்து கொள்வதற்காகவும், இதன் மூலம் ஐஐடிக்கள், என்ஐடிக்கள் மற்றும் இதர தொழில்நுட்ப நிறுவனங்கள் பயன் அடைவதற்காகவும், அடல் சுரங்கப்பாதை பற்றிய இணையக் கருத்தரங்கை எல்லை சாலைகள் அமைப்பு நடத்தியது.
இந்த ஒரு நாள் இணையக் கருத்தரங்கைத் தொடங்கி வைத்த, பாதுகாப்புத்துறை அமைச்சர் திரு ராஜ்நாத் சிங், தொழில்நுட்ப சவால்கள் மற்றும் கொவிட் கட்டுபாடுகளுக்கு இடையே, பொறியியல் அற்புதம் என அழைக்கப்படும் அடல் சுரங்கப்பாதை கட்டிய எல்லை சாலைகள் அமைப்பின் பொறியாளர்களைப் பாராட்டினார். வெளிநாட்டு பொறியாளர்களுக்கே மிகப் பெரிய சவாலாக இருந்த, செரி நல்லா பகுதியில் இருந்த குறைபாட்டு இடையூறை, நமது பொறியாளர்கள் சரிசெய்தனர் என பாதுகாப்புத்துறை அமைச்சர் கூறினார். அடல் சுரங்கப்பாதை போன்ற பெரிய கட்டுமானம் செங்கல் மட்டும் கலவையால் மட்டும் உருவாக்கப்படவில்லை, தேசிய கவுரவம் என்ற உணர்வுடன் கட்டப்பட்டதுதான் மிக முக்கியமான விஷயம் என அவர் கூறினார். இந்திய விஞ்ஞானிகள் மற்றும் பொறியாளர்களின் கடந்தகால சாதனைகள் பலவற்றையும் பாதுகாப்புத்துறை அமைச்சர் நினைவு கூறினார். பல விஷயங்களில் அவர்கள் எப்போதும் தங்கள் திறமையை வெளிப்படுத்தியுள்ளனர் என அவர் கூறினார்.
மூவாயிரம் மீட்டர் உயரத்துக்கு மேலே, கட்டப்பட்ட உலகின் மிகப் பெரிய சுரங்கப்பாதை  அமைத்ததில் உள்ள சவால்கள் மற்றம் அனுபவங்களை எடுத்து கூறும் ஆவணங்களின் தொகுப்பையும் பாதுகாப்பு அமைச்சர் வெளியிட்டார்.((Visitor Counter : 151
சுகாதாரம் மற்றும் குடும்ப நலத்துறை அமைச்சகம்
ஆரோக்கியமில்லையேல் நல்ல எதிர்காலமில்லை: சுகாதார அமைச்சர் திரு ஹர்ஷ் வர்தன்
உலக சுகாதார நிறுவனத்தின் நிர்வாகக் குழு கூட்டத்துக்கு மத்திய சுகாதாரம் மற்றும் குடும்ப நல அமைச்சர் திரு ஹர்ஷ் வர்தன் தில்லியில் இருந்து காணொலி மூலம் இன்று தலைமை தாங்கினார்
நிகழ்ச்சியில் துவக்கவுரை ஆற்றிய அவர், சுகாதார அமைப்புகளை வலுப்படுத்துவதற்காக உலகளாவிய பொது சுகாதாரத்தில் சர்வதேச கூட்டணிகள் மற்றும் முதலீட்டுக்கானத் தேவை குறித்து வலியுறுத்தினார்.
"அனைவருக்கும் ஆரோக்கியம் என்பது இல்லாமல், நல்ல எதிர்காலமென்பது இல்லை", என்று அவர் கூறினார். உலக சுகாதார நிறுவனத்தின் நிர்வாகக் குழுவின் 147-வது அமர்வில் காணொலி மூலம் மீண்டும் நாம் சந்திக்கிறோம் என்று கூறிய அவர், உலகெங்கும் இருந்து கூட்டத்தில் கலந்து கொண்ட ஐக்கிய நாடு முகமைகள் மற்றும் இதர அமைப்புகளின் பிரதிநிதிகளை வரவேற்றார்.
இது வரை கண்டிராத காலகட்டத்தில் நாம் இருக்கிறோம் என்று கூறிய திரு ஹர்ஷ் வர்தன், இருந்த போதிலும் 2020-ஆம் வருடம் கூட்டு நடவடிக்கைக்கான ஆண்டு என்றார். ஏழ்மை, பசி, சமநிலையின்மை, பருவநிலை மாற்றம், மாசு, வன்முறை மற்றும் போர் ஆகியவற்றை எதிர்த்து மனிதகுலம் ஏற்கனவே போராடி வந்த நிலையில், பெருந்தொற்று நம்மை ஆட்டுவித்தது என்றார் அவர்.
இருந்த போதிலும், பெரிய அளவில் பதட்டமடையாமல், உலகத்தின் நாடுகளாக நாம் ஒன்றிணைந்தோம். சாதிப்பதற்காக நேர்மறை எண்ணத்தையும், போராட்டத்தையும் நாம் தேர்ந்தெடுத்தோம். நல்ல எதிர்காலத்தை நாம் தேர்ந்தெடுத்தோம் என்று அமைச்சர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1673161
அறிவியல் மற்றும் தொழில்நுட்பத்துறை
இந்தியா இரண்டு ஆண்டுகளில் கொவிட் 19-க்கு உள்நாட்டிலேயே நான்கு தடுப்பூசிகளை தயாரித்துள்ளது: மத்திய அமைச்சர் டாக்டர் ஜிதேந்திர சிங்
பிரதமர் திரு நரேந்திர மோடியின் சீரிய தலைமையின் கீழ் இந்தியா இரண்டு ஆண்டுகளில் கொவிட் 19-க்கு உள்நாட்டிலேயே நான்கு தடுப்பூசிகளை தயாரித்துள்ளது என்று மத்திய அறிவியல் மற்றும் தொழில்நுட்பத் துறை அமைச்சர் டாக்டர் ஜிதேந்திர சிங் கூறியுள்ளார். மத்திய அறிவியல் மற்றும் தொழில்நுட்பத் துறையில் உள்ள உயிரி தொழில்நுட்பத் துறை மூலம் ‘கொவிட் சுரக்ஷா இயக்கத்தின்கீழ்’ நான்கு தடுப்பூசிகள் தயார் செய்யப்பட்டுள்ளது.
மேலும், வருங்காலத்தில் கொவிட் தடுப்பு நடவடிக்கைகளின் ஒரு பகுதியாக தடுப்பூசி தயார் செய்யப்படுவதற்கான உள்கட்டமைப்பு வசதி சிறப்பாக செயல்படும் விதமாக பல்வேறு நடவடிக்கைகள் மேற்கொள்ளப்பட்டு வருகிறது. இதன் விளைவாக, நமது நாடு இதுபோன்ற பெருந்தொற்றுக் காலங்களில் தயார்நிலையில் இருப்பது தெளிவாகிறது. இந்தியா புதிதாக உள்நாட்டிலேயே ZyCoV-D-, CORBEVAX, GEMCOVAC, iNOCOVACC போன்ற தடுப்பூசிகளை தயாரித்துள்ளது.
மத்திய அறிவியல் மற்றும் தொழில்நுட்பத் துறை செயலாளர் திரு ராஜேஷ் கோகலே மற்றும் துறையின் மூத்த அதிகாரிகளுடனான உயர்மட்ட கூட்டத்தில் கலந்து கொண்ட மத்திய அமைச்சர் டாக்டர் ஜிதேந்திர சிங் பேசும்போது, கொவிட் சுரக்ஷா இயக்கத்தின்கீழ் தடுப்பூசி மேம்பாடு, அறிவியல் மற்றும் தொழில்நுட்பம் சார்ந்த நிபுணர்கள் மற்றும் தடுப்பூசி மேம்பாட்டு நடவடிக்கைகளை கண்காணித்தல் போன்றவற்றுக்கு தேவையான நிதி ஆதாரம் வழங்கப்படுகிறது என்றார். இந்த இயக்கத்திற்காக மத்திய அரசு தற்சார்பு இந்தியா 3.0 தொகுப்பின் கீழ், ரூ.900 கோடி ஒதுக்கீடு செய்யப்பட்டது.
நித்தி ஆயோக்
2020-21 ஆம் ஆண்டிற்கான இந்தியாவின் நிலையான வளர்ச்சி இலக்குகள் குறியீடு மற்றும் தகவல் பலகை: ஜூன் 3 அன்று நிதி ஆயோக் வெளியீடு
இந்தியாவின் நிலையான வளர்ச்சி இலக்குகள் குறியீட்டின் மூன்றாவது பதிப்பை நிதி ஆயோக், ஜூன் 3 அன்று வெளியிடவுள்ளது.
கடந்த 2018-ஆம் ஆண்டு டிசம்பர் மாதம் முதன்முதலில் வெளியிடப்பட்ட குறியீடு, நாட்டில் நிலையான வளர்ச்சி இலக்குகளின் செயல்பாடுகளை கண்காணிக்கும் முக்கிய சாதனமாக விளங்குகிறது. சர்வதேச இலக்குகளை அடிப்படையாகக் கொண்டு மாநிலங்களும், யூனியன் பிரதேசங்களும் வரிசைபடுத்தப்படுவதால், அவற்றிற்கிடையே போட்டி மனப்பான்மையும் எழுகிறது.
நிதி ஆயோக்கின் துணைத் தலைவர் டாக்டர் ராஜீவ் குமார், 2020-21 ஆம் ஆண்டிற்கான இந்தியாவின் நிலையான வளர்ச்சி இலக்குகள் குறியீடு மற்றும் தகவல் பலகையை வெளியிடுவார்.
நிதி ஆயோக்கால் வடிவமைத்து, உருவாக்கப்படும் இந்தக் குறியீடு, மாநிலங்கள், யூனியன் பிரதேசங்கள்; ஐக்கிய நாடுகளால் வழிநடத்தப்படும் இந்தியாவில் உள்ள ஐக்கிய நாடுகளின் முகமைகள், மத்திய புள்ளியியல் மற்றும் திட்ட அமலாக்க அமைச்சகம் மற்றும் முக்கிய மத்திய அமைச்சகங்கள் முதலிய பங்குதாரர்களுடன் விரிவாக ஆலோசிக்கப்பட்டு தயாரிக்கப்படுகிறது.
ஐக்கிய நாடுகளுடன் ஒருங்கிணைந்து தயாரிக்கப்படும் இந்தக் குறியீடு, சர்வதேச இலக்குகளை அடைவதை நோக்கிய நாட்டின் பயணத்தில் தேசிய மற்றும் அது சார்ந்த அளவில் ஏற்பட்டுள்ள வளர்ச்சியை மதிப்பீடு செய்வதுடன், நிலைத்தன்மை, நெகிழ் தன்மை மற்றும் கூட்டு முயற்சியை எடுத்துரைக்கும் கருவியாகவும் செயல்படுகிறது. 2030-ஆம் ஆண்டில் எட்ட வேண்டிய இலக்குகளுள் மூன்றில் ஒரு பங்கை அடைய வேண்டியுள்ள நிலையில், இந்தக் குறியீட்டு அறிக்கையின் பதிப்பு, கூட்டாண்மையின் முக்கியத்துவத்தில் கவனம் செலுத்தப்படுவதால், “இந்தியாவின் நிலையான வளர்ச்சி இலக்குகள் குறியீடு மற்றும் தகவல் பலகை: 10 ஆண்டுகால செயலின் கூட்டாண்மை” என்று இதற்கு தலைப்பிடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723618
அணுசக்தி அமைச்சகம்
கண் புற்றுநோய்க்கான புதுமையான சிகிச்சையை மும்பையில் உள்ள பாபா அணு ஆராய்ச்சி மையம் உருவாக்கியுள்ளது
முதல் முறையாக உள்நாட்டில் தயாரிக்கப்பட்ட ருத்தினீயம் 106 திசு மூலம் கண் புற்றுநோய்க்கான புதுமையான சிகிச்சையை மும்பையில் உள்ள பாபா அணு ஆராய்ச்சி மையம் உருவாக்கியுள்ளது.
இந்த சாதனைக்காக பாபா அணு ஆராய்ச்சி மையத்தை மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணுசக்தி மற்றும் விண்வெளி இணை அமைச்சருமான டாக்டர். ஜிதேந்திர சிங் பாராட்டியுள்ளார்.
பாபா அணு ஆராய்ச்சி மையம் உருவாக்கியுள்ள திசுவைக் கையாள்வது மருத்துவர்களுக்கு மிகவும் எளிமையானது. மேலும், இது உலகத்தரம் வாய்ந்ததாக உள்ளது.
இந்தச் சாதனை குறித்துப் பேசிய டாக்டர்.சிங், கடந்த சில வருடங்களாக பொதுமக்களுக்குப் பயனளிக்கும் செயல்பாடுகள் மீது அணுசக்தித் துறை அதிக கவனம் செலுத்தி வருவதாகவும், அதன் வெளிப்பாடாக இந்தத் திசுவின் கண்டுபிடிப்பு அமைந்துள்ளது என்றும் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1684400
-----
(Visitor Counter : 213
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
214.77 கோடி 94.48 கோடி 2-வது தவணை மற்றும் 17.92 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 21,63,811 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 48,850 கொவிட் சிகிச்சை பெறுபவர்கள் எண்ணிக்கை 0.11 சதவீதமாக உள்ளது.
குணமடைந்தோர் விகிதம் தற்போது 98.7 சதவீதம்
கடந்த 24 மணி நேரத்தில் 6,322 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,13,294 என அதிகரித்துள்ளது.
கடந்த 24 மணி நேரத்தில் 5,554 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.90 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,76,855 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858206
|
விவசாயத்துறை அமைச்சகம்
|
வட இந்தியாவில் வெட்டுக்கிளி படையெடுப்பு அலைக்கு இடையே, பாதிக்கப்பட்ட மாநிலங்களான ராஜஸ்தான், பஞ்சாப், குஜராத், மத்தியப் பிரதேசத்தில் கட்டுப்பாட்டு நடவடிக்கைகள் தீவிரம்
மேற்கு மற்றும் வடமேற்கு இந்தியாவில் வெட்டுக்கிளி கூட்டம் படையெடுத்து வரும் நிலையில், பாதிப்புக்குள்ளான மாநிலங்களான ராஜஸ்தான், பஞ்சாப், குஜராத், மத்தியப் பிரதேசத்தில் அவற்றைக் கட்டுப்படுத்தும் நடவடிக்கைகளை விவசாயம் மற்றும் விவசாயிகள் நலத்துறை தீவிரப்படுத்தியுள்ளது. இன்று வரை, ராஜஸ்தானில், பார்மர், ஜோத்பூர், நாகாவுர், பிக்கானிர், கங்காநகர், ஹனுமான்கர், சிகார், ஜெய்ப்பூர் மாவட்டங்களிலும், மத்தியப் பிரதேசத்தில், சத்னா, குவாலியர், சீதி, ராஜ்கர், பைத்துல், தேவாஸ், அகர் மால்வா மாவட்டங்களிலும் வெட்டுக்கிளி தாக்குதல் அதிகமாக உள்ளது.
பாதிக்கப்பட்ட மாநிலங்களில், இதுவரை 200 வெட்டுக்கிளி கட்டுப்பாட்டுக்கான சுற்று வட்டார அலுவலகங்கள், ஆய்வுகளை நடத்தி வருவதுடன், மாவட்ட நிர்வாகம் மற்றும் விவசாயக் கள எந்திரத்தின் ஒருங்கிணைப்புடன் கட்டுப்பாட்டு நடவடிக்கைகளை மேற்கொண்டுள்ளன. மாநில விவசாயத்துறை மற்றும் உள்ளூர் நிர்வாகத்துடன் ஒருங்கிணைந்து வெட்டுக்கிளியைக் கட்டுப்படுத்தும் நடவடிக்கைகள் முழுமூச்சாக முடுக்கிவிடப்பட்டுள்ளன. ராஜஸ்தானில் 21 மாவட்டங்கள், மத்தியப் பிரதேசத்தில் 18 மாவட்டங்கள், பஞ்சாபில் ஒரு மாவட்டம், குஜராத்தில் 2 மாவட்டங்களில் இதுவரை வெட்டுக்கிளி கட்டுப்பாட்டு நடவடிக்கைகள் மேற்கொள்ளப்பட்டுள்ளன. பாலைவனப் பகுதிகளுக்கு அப்பாலும், வெட்டுக்கிளி படையெடுப்பைத் தீவிரமாகக் கட்டுப்படுத்த ராஜஸ்தானில் அஜ்மீர், சித்தோர்கர், டவ்சா ஆகிய இடங்களில் தற்காலிக கட்டுப்பாட்டு முகாம்கள் அமைக்கப்பட்டுள்ளன.
இதுவரை, , ராஜஸ்தான், பஞ்சாப், குஜராத், மத்தியப் பிரதேசத்தில் மொத்தம் 303 இடங்களில், வெட்டுக்கிளிக்கு எதிரான கட்டுப்பாட்டு நடவடிக்கைகளை, 47,308 ஹெக்டேர் பரப்பில், மாவட்ட நிர்வாகம் மற்றும் மாநில விவசாயத்துறையின் ஒருங்கிணைப்புடன் வெட்டுக்கிளி கட்டுப்பாட்டு சுற்றுவட்டார அலுவலகங்கள் மேற்கொண்டுள்ளன. பூச்சிகொல்லி மருந்து தெளிக்க 89 தீயணைப்பு படைப்பிரிவும், 120 ஆய்வு வாகனங்களும், 47 தெளிப்பு உபகரணங்களுடன் கூடிய கட்டுப்பாட்டு வாகனங்களும், தெளிப்பான்களுடனான 810 டிராக்டர்களும் தேவைக்கேற்ப தீவிர வெட்டுக்கிளி ஒழிப்பில் ஈடுபடுத்தப்பட்டுள்ளன.